Կրիստիան Անսալդի

Կրիստիան Դանիել Անսալդի (իսպ.՝ Cristian Daniel Ansaldi, սեպտեմբերի 20, 1986(1986-09-20)[…], Ռոսարիո, Սանտա Ֆե նահանգ, Արգենտինա), արգենտինացի ֆուտբոլիստ, «Ինտերնացիոնալ» ակումբի ձախ պաշտպան, որ վարձավճարով հանդես է գալիս «Տորինո» ակումբում։


== Ակումբային կարիերա ==
Կրիստիան Անսալդին իր կարիերան սկսել է 2005 թվականին, «Նյուելլս Օլդ Բոյզ» ակումբում։
2008 թվականի հունվարին տեղափոխվել է Կազանի «Ռուբին» ակումբ՝ կնքելով հինգ տարվա պայմանագիր. տրանսֆերի արժեքը կազմել է 3,6 միլիոն եվրո։ Նա հանդես է եկել ձախ և աջ պաշտպանների դիրքերում։ Նախքան «Ռուբին» ակումբի կազմում խաղալը նա չէր խաղացել աջ պաշտպանի դիրքում։
2010 թվականի հունիսին նա «Ռուբին» ակումբի հետ պայմանագրի ժամկետը երկարաձգել է մինչև 2013 թվականի ամառ։ 2012 թվականի հունվարին նա կրկին երկարաձգել է «Ռուբին» ակումբի հետ պայմանագրի ժամկետը, այս անգամ՝ մինչև 2014 թվականի դեկտեմբերի 31-ը։
2012 թվականի հուլիսի 29-ին՝ «Ալանիա» ակումբի հետ խաղում Կրիստիանն անցկացրել է իր 100-րդ խաղը «Ռուբին» ակումբում։
2013 թվականի օգոստոսին Անսալդին 6 միլիոն եվրոյով տեղափոխվել է «Զենիթ» ակումբ՝ կնքելով 4 տարվա պայմանագիր։ 2013 թվականի օգոստոսի 17-ին՝ Մախաչկալայի «Անժի» ակումբի դեմ խաղում նա «Զենիթի» կազմում կատարել է իր նորամուտը Ռուսաստանի առաջնությունում և գրավել հակառակորդի դարպասը։
2014 թվականի հուլիսի 28-ին «Զենիթ» ակումբի պաշտպան Կրիստիան Անսալդին ժամանել է մադրիդյան «Ատլետիկո» ակումբ՝ անցնելու բժշկական զննություն։ Սկզբում նախատեսվում էր, որ խաղացողն իսպանական ակումբ կտեղափոխվի 7 միլիոն եվրոյով, սակայն ակումբները համաձայնության են եկել, որ Անսալդին իսպանական ակումբում հանդես կգա վարձավճարով մեկ տարի ժամկետով։ Նոր ակումբի կազմում նա իր նորամուտը կատարել է Իսպանիայի Սուպերգավաթի խաղարկության՝ «Ռեալ Մադրիդ» ակումբի դեմ խաղում՝ փոխարինման դուրս գալով հանդիպման 64-րդ րոպեին։ Իսպանիայի առաջնությունում նա անցկացրել է ընդամենը 7 խաղ, քանի որ վնասվածք էր ստացել։ 2015 թվականի հունիսին նա վերադարձել է «Զենիթ» ակումբ։
Օգոստոսի 31-ին Անսալդին վարձավճարով տեղափոխվել է իտալական «Ջենոա» ակումբ։ Վարձավճարային պայմանագրի ժամկետի ավարտից հետո «Ջենոա» ակումբը գնել է նրա տրանսֆերը, որից հետո ֆուտբոլիստը տեղափոխվել է Միլանի «Ինտեր» ակումբ։


== Կարիերան հավաքականում ==
2009 թվականի նոյեմբերին Անսալդին հրավիրվել է Արգենտինայի հավաքական։ Նա իր նորամուտը հավաքականի կազմում կատարել 2009 թվականի նոյեմբերի 15-ին՝ Իսպանիայի հավաքականի դեմ ընկերական խաղում(1:2)։ Անսալդին դաշտում անցկացրել է 90 րոպե և վաստտակել դեղին քարտ։ 2013 թվականի հունվարի 23-ին նա հրավիրվել է հավաքական՝ մասնակցելու շվեդների դեմ ընկերական խաղին։ Հուլիսի 31-ին նա մասնակցել է Իտալիայի հավաքականի դեմ ընկերական խաղին։ 2014 թվականի նոյեմբերի 12-ին՝ Խորվաթիայի հավաքականի դեմ ընկերական խաղում Անսալդին խփել է իր առաջին գոլը հավաքականում, իսկ խաղն ավարտվել է Արգենտինայի հավաքականի հաղթանակով (2:1)։


== Ձեռքբերումներ ==


=== Ակումբային ===
«Ռուբին»Ռուսաստանի չեմպիոն (2) – 2008, 2009
Ռուսաստանի գավաթակիր – 2012
Ռուսաստանի սուպերգավաթակիր – 2010, 2012«Զենիթ» (Սանկտ Պետերբուրգ)Ռուսաստանի սուպերգավաթակիր – 2015«Ատլետիկո Մադրիդ»Իսպանիայի սուպերգավաթակիր – 2014


=== Անձնական ===
Ընդգրկվել է Ռուսաստանի առաջնության 33 լավագույն ֆուտբոլիստների ցանկում (3) – № 1 (2009), № 2 (2008, 2012)


== Անձնական կյանք ==
Ըստ Անսալդիի խոսքերի՝ ինքը հոր հետ ֆուտբոլով զբաղվել սկսել է 8 տարեկանում։ Անսալդին ունի եղբայր, որը իրենից փոքր է 3 տարով և նույնպես ֆուտբոլիստ է։ 2008 թվականի դեկտեմբերին Անսալդին ամուսնացել է. կնոջ անունը Լյուսիլա է, ում հետ ծանոթացել է պատանեկան տարիներին։ Նրանք ունեն 3 երեխա՝ երկու երկվորյակ դուստրեր և մեկ որդի՝ Մայքլ Քրիստոֆերը։


== Վիճակագրություն ==


=== Ակումբային ===
2016 թվականի մայիսի 15-ի դրությամբ


=== Խաղերը և գոլերը հավաքականի կազմում ===

Ընդհանուր՝ 5 խաղ/ 1 գոլ, 2 հաղթանակ, 0 ոչ-ոքի, 3 պարտություն


== Ծանոթագրություններ ==


== Արտաքին հղումներ ==
Անսալդիի պաշտոնական Ինստագրամի էջը
Անսալդին transfermarkt-ում
Անսալդին soccerbase.com-ում
Անսալդին WhoScored.com կայքում
Անսալդին Տորինոյի պաշտոնական կայքում
Անսալդին Սերիա A-ի պաշտոնական կայքում Archived 2018-08-27 at the Wayback Machine.
Անսալդին ՈՒԵՖԱ-ի պաշտոնական կայքում
Անսալդին ՖԻՖԱ-ի պաշտոնական կայքում Archived 2016-05-06 at the Wayback Machine.